ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 24
Κατανομή οργανικών θέσεων Προέδρων Εφετών
στα Εφετεία της Χώρας με μείωση των οργανικών
θέσεων Εφετών.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Του άρθρου 3 παρ. 2 περ. α΄, υποπερ. αα΄ του
ν. 1756/1988 «Κώδικας Οργανισμού Δικαστηρίων και
Κατάστασης Δικαστικών Λειτουργών» (Α΄  35), όπως
ισχύουν.
β) Της παρ. 1 του άρθρου 38 του ν. 4640/2019 (Α΄ 190).
γ) Του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα, [άρθρο πρώτο του
π.δ. 63/2005 (Α΄ 98)].
2. Το π.δ. 83/9.7.2019 (Α΄ 121) «Διορισμός Αντιπροέδρου της Κυβέρνησης, Υπουργών, Αναπληρωτών
Υπουργών και Υφυπουργών».
3. Το με αριθμό 92028/23.12.2019 έγγραφο προς τον
Πρόεδρο του Αρείου Πάγου.
4. Τη με αριθμό 48/2020 γνώμη του Προέδρου του
Αρείου Πάγου, ο οποίος, για τη διατύπωσή της, έλαβε
υπόψιν του τις αιτιολογημένες προτάσεις των δικαστικών λειτουργών που διευθύνουν τα Εφετεία της Χώρας,
ως εξής:
α. Τις με αριθμό 111/10.1.2020 και 111/30.1.2020 του
Προέδρου του Τριμελούς Συμβουλίου Διεύθυνσης του
Εφετείου Αθηνών.
β. Τη με αριθμό 1/15.1.2020 της Προέδρου Εφετών
Αιγαίου.
γ. Την από 8.1.2020 του Διευθύνοντος το Εφετείο Ανατολικής Κρήτης.
δ. Τη με αριθμό Π12/14.1.2020 της Προέδρου Εφετών
Βορείου Αιγαίου.
ε. Τη με αριθμό 40/16.1.2020 του Προέδρου Εφετών
Δυτικής Μακεδονίας.
στ. Τη με αριθμό 24/13.1.2020 του Προέδρου Εφετών
Δυτικής Στερεάς Ελλάδας.
ζ. Τη με αριθμό 10/14.1.2020 της Προέδρου Εφετών
Δωδεκανήσου.
η. Τη με αριθμό 4α/13.1.2020 του Προέδρου Εφετών
Ευβοίας.
θ. Τη με αριθμό 33/15.1.2020 της Προέδρου του Τριμελούς Συμβουλίου Διεύθυνσης του Εφετείου Θεσσα-
λονίκης.
ι. Τη με αριθμό 200/9.1.2020 της Διευθύνουσας το
Εφετείο Θράκης.
ια. Τη με αριθμό 4/13.1.2020 του Προέδρου Εφετών
Ιωαννίνων.
ιβ. Τη με αριθμό 12/10.1.2020 του Προέδρου Εφετών
Καλαμάτας.
ιγ. Τη με αριθμό 25/13.1.2020 του Προέδρου Εφετών
Κέρκυρας.
ιδ. Τη με αριθμό 14/17.1.2020 της Διευθύνουσας το
Εφετείο Κρήτης.
ιε. Τη με αριθμό 34/14.1.2020 της Προέδρου Εφετών
Λαμίας.
ιστ. Τη με αριθμό 111/13.1.2020 της Διευθύνουσας το
Εφετείο Λάρισας.
ιζ. Τη με αριθμό 11/14.1.2020 της Διευθύνουσας το
Εφετείο Ναυπλίου.
ιη. Τη με αριθμό 9/13.1.2020 της Διευθύνουσας το
Εφετείο Πατρών.
ιθ. Τη με αριθμό 6α/10.1.2020 του Προέδρου του Τριμελούς Συμβουλίου Διεύθυνσης του Εφετείου Πειραιά.
5. Το υφιστάμενο οργανικό δυναμικό των δικαστικών
λειτουργών των Εφετείων της Χώρας.
6. Το γεγονός ότι το παρόν διάταγμα δεν προκαλεί δαπάνη σε βάρος του κρατικού προϋπολογισμού.
7. Τη με αριθμ. 40/2020 γνωμοδότηση του Συμβουλίου
της Επικρατείας, μετά από σχετική πρόταση του Υπουργού Δικαιοσύνης, αποφασίζουμε:
Άρθρο 1
Ο αριθμός των οργανικών θέσεων των Προέδρων
Εφετών αυξάνεται κατά ογδόντα έξι (86), οριζομένου
του συνολικού αριθμού αυτών σε διακόσιους έναν (201),
με ισάριθμη κατάργηση των οργανικών θέσεων των
Εφετών, οριζομένου του συνολικού αριθμού αυτών σε
τριακόσιους εβδομήντα τέσσερις (374). Οι θέσεις αυτές
κατανέμονται στα Εφετεία της Χώρας ως εξής:
1. Εφετείο Αθηνών: α) Αυξάνεται ο αριθμός των οργανικών θέσεων των Προέδρων Εφετών κατά εξήντα
τέσσερις (64), οριζομένου του συνολικού αριθμού αυτών σε εκατόν τριάντα μία (131), β) μειώνεται ο αριθμός
των οργανικών θέσεων των Εφετών κατά εξήντα έξι (66),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2020
ΤΕΥΧΟΣ  ΠΡΩΤΟ
Αρ. Φύλλου 47
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 47/04.03.2020
οριζομένου του συνολικού αριθμού αυτών σε εκατόν
ογδόντα (180).
2. Εφετείο Θεσσαλονίκης: Αυξάνεται ο αριθμός των
οργανικών θέσεων των Προέδρων Εφετών κατά δέκα
τρεις (13), οριζομένου του συνολικού αριθμού αυτών σε
είκοσι εννέα (29), β) μειώνεται ο αριθμός των οργανικών
θέσεων των Εφετών κατά δέκα τρεις (13), οριζομένου
του συνολικού αριθμού αυτών σε σαράντα εννέα (49).
3. Εφετείο Λάρισας: Αυξάνεται ο αριθμός των οργανικών θέσεων των Προέδρων Εφετών κατά μία (1), ορι-
ζομένου του συνολικού αριθμού αυτών σε τέσσερις (4).
4. Εφετείο Πατρών: Αυξάνεται ο αριθμός των οργανικών θέσεων των Προέδρων Εφετών κατά μία (1), οριζο-
μένου του συνολικού αριθμού αυτών σε τέσσερις (4).
5. Εφετείο Πειραιά: Αυξάνεται ο αριθμός των οργανικών θέσεων των Προέδρων Εφετών κατά επτά (7), ορι-
ζομένου του συνολικού αριθμού αυτών σε δέκα πέντε
(15), β) μειώνεται ο αριθμός των οργανικών θέσεων των
Εφετών κατά επτά (7), οριζομένου του συνολικού αριθμού αυτών σε είκοσι δύο (22).
Άρθρο 2
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος.
Αθήνα, 28 Φεβρουαρίου 2020
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υπουργός Δικαιοσύνης
ΚΩΝΣΤΑΝΤΙΝΟΣ ΤΣΙΑΡΑΣ

[Source: 20200100047.pdf | Tokens: 4329]